和碩特南右翼末旗

和碩特南右翼末旗是青海蒙古的一旗 ， 俗稱 “ 足裏蓋札薩 、 居勒蓋札薩 ” 。 顧實汗之裔 。 康熙三十六年封輔國公 ， 晉固山貝子 。 雍正元年削爵 。 三年 ， 授札薩克一等臺吉 ， 世襲 。 佐領一 。 牧地在黃河北岸 ， 有錫尼諾爾 。 東至烏蘭布拉克 ， 南至黃河舒爾古勒渡口 ， 西至西拉珠爾格西山木魯 ， 北至巴顏布拉克 。 錫尼諾爾在旗東界 ， 其南岸與烏蘭河北入黃河之處相直 。 黃河自此北折 ， 東逕貴德廳北 ， 入西寧府界 。